מנג'ול בהרגבה

מנג'ול בהרגבה (נולד ב-8 באוגוסט 1974) הוא מתמטיקאי אמריקאי-קנדי ממוצא הודי. במחקריו עוסק בעיקר בתחום תורת המספרים. הוא משמש כפרופסור באוניברסיטאות הבאות: פרינסטון, ליידן, מוסד טאטא למחקר בסיסי , המוסד הטכנולוגי בבומבי  ובאוניברסיטת הידראבאד .

על לתרומותיו, זכה פרופ' בהרגבה בפרסים רבים, אשר הגבוה מהם הוא העיטור הגבוה ביותר במתמטיקה – מדליית פילדס – לשנת 2014 אשר הענק לו "על פיתוח שיטות חדשות בגאומטריה של המספרים, בהן השתמש לספירת חוגים מדרגה נמוכה ולחסום את הדרגה הממוצעת של עקומים אליפטיים". בנוסף, הוא חתן פרס פרמה  ופרס מורגן.

ביוגרפיה
מנג'ול בהרגבה נולד בהמילטון (אונטריו), קנדה, למשפחה ממוצא הודי. הוא גדל בלונג איילנד, ניו יורק, ארצות הברית. אמו, מירה בהרגבה, הייתה פרופסורית למתמטיקה באוניברסיטת הופסטרה, והיא הייתה מורתו הראשונה למתמטיקה. כבר מגיל צעיר התגלה ככישרון מתמטי, וסיים בהצטיינות את לימודי המתמטיקה ומדעי המחשב בתיכון בגיל 14 בלבד. הוא סיים את לימודיו לתואר ראשון באוניברסיטת הרווארד בגיל 22, וקיבל את פרס מורגן בשנת 1996. הוא השלים את הדוקטורט באוניברסיטת פרינסטון בשנת 2001 בפיקוח אנדרו ויילס, ובמימון ארגון "מענקי הרץ". היה חוקר אורח בשנת הלימודים 2001–2002 במכון למחקר מתקדם, ובשנת הלימודים 2002–2003 באוניברסיטת הרווארד. בשנת 2003 הוא מונה לפרופסור מן המניין באוניברסיטת פרינסטון.

מעבר למתמטיקה, לתארים ולפרסים, בהרגבה מטפח תחביבים רבים הקשורים לארץ מוצאו הודו: הוא למד לנגן על טאבלה. מורו היה גורו מוערך בשם זאקיר חוסיין. הוא למד את השפה העתיקה סנסקריט, אחת השפות העתיקות של השפות ההודו-אירופיות. מנג'ול בהרגבה למד את השפה מסבו (Purushottam Lal Bhargava ) אשר היה חוקר השפה סנסקריט וחוקר ההיסטוריה ההודית העתיקה.

תחום המחקר ותרומותיו
בדוקטורט שלו פרופ' בהרגבה הכליל תוצאה קלאסית של גאוס להרכבה של תבניות ריבועיות בינאריות. במחקריו התעסק גם בתרומה לתורת ההצגות של תבניות ריבועיות, לאינטרפולציה של אנליזה p-אדית, חבורת מחלקות האידיאלים של שדות מספרים אלגבריים ואריתמטיקה של עקומים אליפטיים.

בין תרומותיו:
 פיתח טכניקות חדשות לספירת אובייקטים בתורת המספרים האלגברית, אשר שינתה את התפיסה שהאובייקטים הבסיסיים בתורת המספרים האלגבריים הובנו באותן שנים.
 הוכחות למשפט 15 ומשפט 290 (עם יונתן הנקס), והרחבות להוכחות רבות נוספות, כמו הוכחות הקשורות במספרים ראשוניים.
 הוכחות ששונו או נפתרו לאחר עשרות שנים, כמו הכללה של פונקציית עצרת, או פתרון השערת פוליה.
 קביעת צפיפות טבעית לדיסקרימיננטה של מספרים ממעלה רביעית וחמישית בשדה מספרים.
אחד מממצאיו הוא קוביית בהרגבה. בקובייה זו, שתי פאות נגדיות מהוות משוואה ריבועית. כאשר לכל אחת משלוש המשוואות הריבועיות יש אותה דיסקרימיננטה. בהרגבה הוכיח בעזרת חוקי הקומפוזיציה של גאוס שהדיסקרימיננטה היא איבר יחידה. בהרגבה הוכיח בהמשך עוד 14 משפטים לחוקי הקומפוזיציה של גאוס בעזרת קובייה זו.

פרסים
פרופ' בהרגבה זכה בפרסים רבים, החשוב ביניהם הוא מדליית פילדס. להלן רשימת הפרסים:
 "פרס מורגן" בשנת 1996, ו"מענק הרץ" באותה השנה.
 "פרס SASTRA רמנוז'אן" , בשנת 2005.
 "פרס קול" בשנת 2008.
 "פרס פרמט"  בשנת 2011.
 "פרס אינפוסיס"  בשנת 2012.
 "פרס פילדס" בשנת 2014.

 קישורים חיצוניים 

 מנג'ול בהרגבה באתר "אנשים מפורסמים" (אנגלית)
 כתבה על מנג'ול בהרגבה באתר המגזין קוואנטה (אנגלית)
 מיהו מנג'ול בהרגבה?" כתבה באתר העיתון ההודי "ביזנס סטנדרד" (אנגלית)

 מאמרים נבחרים 
 "The Factorial Function and Generalizations"
 "Higher Composition Laws I: A New View on Gauss Composition, and Quadratic Generalizations"
 "Higher Composition Laws II: On Cubic Analogues of Gauss Composition"
 "Higher Composition Laws III: The Parametrization of Quartic Rings"
 "The density of discriminants of quartic rings and fields"

קטגוריה:מתמטיקאים אמריקאים
קטגוריה:זוכי מדליית פילדס
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת פרינסטון
קטגוריה:הודים שנולדו ב-1974
קטגוריה:קנדים שנולדו ב-1974
קטגוריה:אמריקאים שנולדו ב-1974